સુજીતની બિહેવિયર પેટર્ન કંઇક આવી હતી. એ હંમેશા સામાજિક મેળાવડાઓને અવો્ઇડ કરે. સતત નીચો આત્મ-વિશ્વાસ એનો ટ્રેડમાર્ક હતો. લોકો જેને મોડેસ્ટી કહેતા તે વાસ્તવમાં લૅા સેલ્ફ-એસ્ટીમ હતો. મતલબ પોતાની નજરમાં પોતાનું સ્થાન હંમેશા બીજા કરતા નીચું જ સમજે. લઘુતાગ્રંથિ જાણે શ્વાસે-શ્વાસમાં વણાઇ ગયેલી. નાની-નાની સમસ્યાઓમાં એંઝાયટી અને ડિપ્રેશન આવી જાય. પોતાને અન્ય લોકો કેવો ધારી લેશે એ ચિંતા સતત કોરી ખાય. હંમેશા બીજાને ખુશ રાખવાની વેતરણમાં પોતાનો આનંદ અને સ્વજનોનું હિત વેતરાઇ જાય. જીવનમાં સેલ્ફ-નેગેટિવિટીને જ વધારે મહત્વ આપવાના પ્રયત્નો કરવા. મતલબ પોતાની જાતને જાણી જોઇને ઓછું મહત્વ આપીને બીજાને કારણ વગર ચાપલૂસી કર્યા કરવી. આવા લોકોના સંબંધોના છેડા પણ કૃત્રિમ રીતે અડીને રહેલા હોય છે. સહેજ વિવાદોનું વંટોળ આવે તો બધુ ઊથલપાથલ થઇ જાય.